**Преходни разпоредби—Преизчисление на репутацията и отрицателната репутация**

|  |  |
| --- | --- |
| **Обстоятелства** | **Изисквания** |
| ***1. Бизнескомбинация, която представлява придобиване, възникнало в годишен финансов отчет, отнасящ се за периоди, започващи преди 1 януари 1995.*** | |
| А) **Репутацията** (отрицателната репутация) е била отписана срещу намаление или увеличение на резервите. | Преизчислението на **репутацията** (отрицателната репутация) се насърчава, но не се изисква.  Ако **репутацията** или отрицателната репутация бъде подложена на преизчисление:  1) преизчислете **репутацията** (отрицателната репутация) за всички придобивания преди 1 януари 1995;  2) определете сумата, приписана на **репутацията** (отрицателната репутация) в съответствие с параграф 41 (59), и отчетете **репутацията** по съответния начин; и  3)в съответствие с параграфи 44—54 (61—63) определете натрупаната амортизация за **репутацията** (натрупаната стойност на отрицателната репутация, призната за приход) от датата на придобиване и я отчетете по съответния начин; преоценката на **репутацията** (отрицателната репутация) се насърчава, но не се изисква. |
| Б) **Репутацията** (отрицателната репутация) е призната първоначално като актив (приходи за бъдещи периоди), но не със сумата, по която би била определена според параграф 41 (59). | Ако **репутацията** (отрицателната репутация) бъде подложена на преизчисление, приложете изискванията на 1 (А) по-горе. Ако **репутацията** (отрицателната репутация) не се преизчислява, тя се счита за правилно определена от датата на придобиване. За амортизацията на репутацията (признаването на отрицателната репутация за приход) виж обстоятелства 3 или 4 по-долу. |
| 2. ***Бизнескомбинация, която представлява придобиване, възникнало в годишен финансов отчет, отнасящ се за периоди, започващи на или след 1 януари 1995, но преди този стандарт да е влязъл в сила (или преди датата на прилагането на този стандарт, ако е по-ранна).*** | |
| А) Към датата на придобиване разходите запридобиването надхвърлят дела на придобиващия в справедливата стойност на разграничимите активи и пасиви | Ако **репутацията** е призната за актив и приписаната му стойност към датата напридобиването е определена в съответствие с параграф 41 от този стандарт, виж преходните разпоредби за амортизиране съгласно обстоятелства 3 и 4 по-долу В останалите случаи1) определете стойността, която би била приписана на **репутацията** към датата на придобиването при прилагане на параграф 41 от този стандарт, и съответно осчетоводете **репутацията**;  2) определете съответната натрупана амортизация, както би било според МСС 22 (преработен 1993) и я осчетоводете съответно (приложим е двадесет- годишният лимит според МСС 22, преработен 1993); и  3) амортизирайте евентуалния остатък балансова сума на **репутацията** спрямо полезния срок, определен по настоящия стандарт (по процедурата на обстоятелство 4 по-долу). |
| Б) Към датата на придобиване:  1) разходите за придобиването са били помалки от дела на придобиващия в справедливата стойност на разграничимите активи и пасиви; и  2) справедливата стойност на придобитите разграничими непарични активи е намалена за премахване на превишението (препоръчителен подход по МСС 22, преработен 1993). | Преоценката на отрицателната репутация се насърчава, но не се изисква.  Ако отрицателната репутация се преоценява:  1) преоценете отрицателната репутация за всички придобивания след 1 януари 1995;  2) определете стойността, която би била приписана на отрицателната репутация към датата на придобиването при прилагането на параграф 59 от този стандарт, и признайте отрицателната репутация съответно;  3) определете съответстващата натрупана стойност на отрицателната репутация, която би била призната за приход според МСС 22 (преработен 1993), и осчетоводете съответно; и  4) признайте евентуалната останала балансова сума на отрицателната репутация като приход през остатъчния среднопретеглен полезен срок на годност на придобитите разграничими амортизируеми непарични активи (третиране при обстоятелство 4 по-долу).  Ако отрицателната репутация не се преоценява, стойността на отрицателната репутация (ако има такава) към датата на придобиване се счита за правилно определена  За признаването на отрицателната репутация като приход виж обстоятелства 3 или 4 по-долу. |
| В) Към датата на придобиване:  1) разходите за придобиване са били по-малки от дела на придобиващия в справедливата стойност на разграничимите активи и пасиви; и  2) справедливата стойност на придобитите разграничими непарични активи не е намалена до премахване на излишъка (допустим алтернативен подход по МСС 22, преработен 1993). | Ако отрицателната репутация е призната и приписаната й стойност към датата на придобиването е определена в съответствие с параграф 59 от този стандарт, виж преходните разпоредби за признаване на отрицателна репутация като приход при обстоятелства 3 или 4 по-долу. В останалите случаи:  1) определете стойността, която би била приписана на отрицателната репутация към датата на придобиването при прилагането на параграф 59, и осчетоводете съответно;  2) определете съответстващата натрупана стойност на отрицателната репутация, която би била призната за приход според МСС 22 (преработен 1993), и осчетоводете съответно; и  3) признайте евентуалната останала балансова сума на отрицателната репутация като приход през остатъчния среднопретеглен полезен срок на придобитите разграничими амортизируеми непарични активи (по процедурата при обстоятелство 4 по-долу). |
| **3. Репутацията е призната като актив, но не е била амортизирана или амортиза ционната сума е била нулева.**  Отрицателната репутация първоначално е призната като отделна позиция в баланса, но не е призната за приход или сумата, която е следвало да бъде призната за приход, е с нулева стойност. | Преизчислете балансова сума на **репутацията** (отрицателната репутация) все едно, че амортизацията на **репутацията** (стойността на отрицателната репутация, призната като приход) е била винаги определяна според настоящия стандарт (виж параграфи 44—54 (61—63). |
| 4. **Репутацията** (отрицателната репутация) вече е била амортизирана (призната за приход) в предишни периоди. | Не преизчислявайте балансова сума на **репутацията** (отрицателната репутация) за каквато и да е било разлика между натрупаната амортизация за предишни периоди (натрупаната стойност на признатата за приход отрицателна репутация) в предишни периоди и калкулираната според настоящия стандарт, а:  1) амортизирайте евентуалната останала балансова сума през остатъчния полезен срок, определен според настоящия стандарт (виж параграфи 44—54); и  2) признайте евентуалната балансова сума на отрицателната репутация като приход през остатъчния среднопретеглен полезен срок на придобитите разграничими амортизируеми непарични активи (виж параграф 62 а)—т.е. всяка промяна се третира по същия начин, както промяна в приблизителните счетоводни преценки според МСС 8 Нетна печалба или загуба за периода, фундаментални грешки и промени в счетоводната политика. |